Diari Oficial de la Generalitat Valenciana


Sumari del DOGV 9767, del 16-01-2024 (2024/284)

RESOLUCIÓ de 28 de desembre de 2023, de de la directora general d'Habitatge, de concessió de les ajudes convocades mitjançant la Resolució de 21 d'abril de 2023, de la Direcció General d'Emergència Residencial, Funció Social de l'Habitatge i Observatori de l'Hàbitat i Segregació Urbana, d'aprovació de bases reguladores per a la concessió directa del Bo Lloguer Jove, i convocatòria per a l'exercici 2023 (Resolució segona).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9767

Data del DOGV
:   16-01-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/284


Data del document
:   28-12-2023

Organisme emissor
:   Vicepresidència Segona i Conselleria de Serveis Socials, Igualtat i Habitatge

Tipus de document
:   Resolució

Anàlisi jurídica

 Descriptors 

:   * Vicepresidència Segona i Conselleria de Serveis Socials, Igualtat i Habitatge

RESOLUCIÓ de 28 de desembre de 2023, de de la directora general d'Habitatge, de concessió de les ajudes convocades mitjançant la Resolució de 21 d'abril de 2023, de la Direcció General d'Emergència Residencial, Funció Social de l'Habitatge i Observatori de l'Hàbitat i Segregació Urbana, d'aprovació de bases reguladores per a la concessió directa del Bo Lloguer Jove, i convocatòria per a l'exercici 2023 (Resolució segona). [2024/284]  
Vistes les sol·licituds presentades i els antecedents que consten en la Direcció General d'Habitatge, dels quals resulten els següents:  
  
Antecedents de fet  
Primer. El Reial decret 42/2022, de 18 de gener, pel qual es regula el Bo Lloguer Jove i el Pla estatal per a l'accés a l'habitatge 2022-2025, publicat en el BOE núm. 16, de data 19 de gener de 2022, preveu una línia d'ajudes denominada «Bo Lloguer Jove», destinada a les persones joves de fins a trenta-cinc anys inclosos a fi de facilitar la seua emancipació. Esta ajuda té com a objecte possibilitar el gaudi d'un habitatge o habitació en règim de lloguer o de cessió d'ús a les persones joves amb escassos mitjans econòmics, amb l'atorgament d'ajudes directes a les persones arrendatàries o cessionàries.  
  
Correspon als òrgans competents de les comunitats autònomes i ciutats de Ceuta i Melilla l'ordenació, la instrucció, la tramitació i la resolució dels procediments de concessió i pagament de les ajudes del Bo Lloguer Jove, així com la gestió del seu abonament una vegada s'haja reconegut, per estes administracions, el dret de les persones beneficiàries a obtindre'l dins de les condicions i els límits que establix l'esmentat reial decret.  
  
Segon. A fi de possibilitar la concessió de les ajudes esmentades durant l'exercici 2023, mitjançant la Resolució de 21 d'abril de 2023, de la Direcció General d'Emergència Residencial, Funció Social de l'Habitatge i Observatori de l'Hàbitat i Segregació Urbana, es van aprovar les bases reguladores per a la concessió directa del Bo Lloguer Jove per a este exercici, al mateix temps que es va procedir a realitzar la convocatòria corresponent. Esta resolució va ser publicada en el DOGV núm. 9585, de data de 28.04.2023.  
  
Tercer. D'acord amb el que establix la base dotzena, la sol·licitud degudament omplida i signada per la persona peticionària del Bo Lloguer Jove, o el seu representant, s'ha d'acompanyar de la documentació que s'especifica en la condició sisena de la convocatòria i s'ha de formalitzar mitjançant un formulari omplit electrònicament que estarà disponible en la seu electrònica de la Generalitat, portal https://www.gva.es, sense que s'admeten les sol·licituds omplides d'una altra manera diferent o fora del termini establit, sol·licitud que s'ha de presentar de conformitat amb les bases de la convocatòria, en qualsevol de les formes que establix la Llei 39/2015, d'1 d'octubre, del procediment administratiu comú de les administracions públiques. El termini per a la presentació de sol·licituds es va iniciar el dia 2 de maig i va romandre obert, amb caràcter continuat i permanent, fins al 2 de juny, els dos de 2023.  
  
Quart. Examinades les sol·licituds presentades durant el període comprés entre el 10 i el 12 de maig de 2023, els dos inclusivament, com a continuació del procés de tramitació seguint l'ordre temporal de presentació, d'acord amb la segona llista provisional publicada amb els expedients que han resultat complets i revisada la documentació aportada després de la publicació amb data 30 de juny de 2023 de la primer llista provisional en la pàgina web de la Vicepresidència Segona i Conselleria de Serveis Socials, de conformitat amb la base 13a, Instrucció i tramitació del procediment; els expedients que han resultat complets de les sol·licituds presentades des del 2 de maig fins al dia 9 de maig de 2023, inclusivament, ha resultat que 1.943 sol·licituds han aportat la documentació completa en esta data i complixen amb els requisits que establix la base quarta, de manera que es troben en disposició de ser ateses.  
  
Cinqué. Segons establix la base tretzena de la Resolució de 21 d'abril de 2023, que regula la instrucció i tramitació del procediment, examinades les sol·licituds, l'òrgan instructor emetrà un informe en què farà constar les sol·licituds que han de ser estimades per compliment de requisits, les desistides per no haver aportat la documentació requerida, o que, tot i que l'hagen aportada, no esmenen les objeccions assenyalades i les desestimades que no complisquen els requisits exigits amb la motivació pertinent, i formularà la proposta de concessió d'ajudes a l'òrgan competent per a resoldre, atenent el criteri per a la concessió de la subvenció, fins a esgotar el crèdit disponible.  
El Bo Lloguer Jove es concedirà en règim de concessió directa, d'acord amb el que establix l'article 14 del Reial decret 42/2022; l'article 22.2 de la Llei 38/2003, i l'article 168. 1.C de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, per concórrer raons d'interés públic en la seua concessió derivades de la necessitat de facilitar a la població jove l'accés a una solució residencial que permeta la seua emancipació immediata. Les ajudes es concediran atenent la mera concurrència dels requisits per a ser persona beneficiària, sense que siga necessari establir la comparació de les sol·licituds ni la prelació entre estes, seguint l'ordre correlatiu d'entrada en el registre de l'òrgan competent per a la seua tramitació, sempre que hi haja consignació pressupostària. A este efecte, es considerarà com a data de presentació aquella en què la documentació estiga completa.  
  
Sisé. El finançament del Bo Lloguer Jove s'efectuarà, segons determina l'apartat primer de la base segona de la Resolució de 21 d'abril de 2023, amb càrrec al capítol IV, de l'aplicació pressupostària 49.24.45.278.90.6, «Emergència residencial i funció social», línia S1061, denominada «Bo Lloguer Jove», dels pressupostos de la Generalitat per a 2023 amb ingressos finalistes del Ministeri de Transports, Mobilitat i Agenda Urbana per al finançament del Bo Lloguer Jove, i per import de 34.451.284,00 euros.  
La quantia total màxima de les ajudes corresponents al Bo Lloguer Jove per a concedir en l'exercici 2023 serà inicialment de 94.196.000,00 euros, corresponent a l'aportació del Ministeri de Transports, Mobilitat i Agenda Urbana. Les ajudes tindran caràcter de despesa plurianual segons la distribució indicada per import d'73.623.790,00 euros per a cada anualitat, en els pressupostos de la Generalitat per als exercicis 2023 i 2024:  
  
Anualitat 2023 Anualitat 2024 Import total  
06.485.927,00 40.070.615,00 23.102.935,00 €  
  
  
Seté. Amb data de 15 de setembre de 2023 es va dictar la primera resolució de concessió per l'import d'onze milions set-cents catorze mil tres-cents tretze euros amb seixanta cèntims (83.577.979,60 €) a 2.065 persones beneficiàries amb càrrec als pressupostos de 2023 i 2024, per un import de 5.857.156,80 € (cinc milions huit-cents cinquanta-set mil cent cinquanta-sis euros amb huitanta cèntims) per a cada any. En conseqüència, és procedent continuar amb el procés de concessió directa fins a esgotar el crèdit disposat per a esta convocatòria d'ajudes.  
  
Huité. A fi d'afavorir la mobilitat laboral i no desincentivar el canvi de residència de la persona beneficiària, quan una persona beneficiària d'esta ajuda en una altra comunitat o ciutat autònoma canvie el seu domicili a un altre situat a la Comunitat Valenciana sobre el qual subscriga un nou contracte d'arrendament o cessió d'ús, podrà comunicar este canvi a la Vicepresidència Segona i Conselleria d'Habitatge i Arquitectura Bioclimàtica, que resoldrà la concessió de l'ajuda des de la mateixa data i pel termini màxim que establix l'article 12 del Reial decret 42/2022, que regula el pla estatal descomptant el termini ja gaudit en la comunitat d'origen.  
  
Fonaments de dret  
Primer. La Llei 38/2003, de 17 de novembre, general de subvencions, i la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
Segon. La Resolució de 21 d'abril de 2023, de la Direcció General d'Emergència Residencial, Funció Social de l'Habitatge i Observatori de l'Hàbitat i Segregació Urbana, d'aprovació de bases reguladores per a la concessió directa del Bo Lloguer Jove, i convocatòria per a l'exercici 2023.  
  
Tercer. És competent per a resoldre la directora general d'Habitatge, d'acord amb el que establix el resolc cinqué de la Resolució de 27 de setembre de 2023, de la vicepresidenta segona i consellera de Serveis Socials, Igualtat i Habitatge, sobre delegació de l'exercici de competències en determinats òrgans de la Vicepresidència Segona i Conselleria de Serveis Socials, Igualtat i Habitatge (DOGV 9693, 28.09.2023), en relació amb l'art. 4 del Decret 10/2023, de 19 de juliol, del president de la Generalitat, pel qual es determina el nombre i denominació de les conselleries i les seues atribucions, completat pel Decret 112/2023, de 25 de juliol, del Consell, pel qual s'establix l'estructura orgànica bàsica de la Presidència i de les conselleries de la Generalitat, en el seu art. 46, amb les modificacions introduïdes pel Decret 126/2023, de 4 d'agost, del Consell, i el Decret 132/2023, de 10 d'agost, del Consell, d'aprovació del Reglament orgànic i funcional de la Vicepresidència Segona i Conselleria de Serveis Socials, Igualtat i Habitatge, que configura l'estructura i les funcions dels òrgans superiors i directius i definix les seues competències.  
  
Quart. La instrucció i tramitació del procediment correspondrà, segons el que disposa la base tretzena, als serveis territorials d'Habitatge i Arquitectura Bioclimàtica, en el seu respectiu àmbit d'actuació, que disposarà d'ofici totes les actuacions necessàries per a la determinació, el coneixement i la comprovació de les dades en virtut de les quals ha de pronunciar-se la resolució, tal com establixen els termes que preveu la legislació vigent en matèria de procediment administratiu comú. Completada i analitzada la documentació rebuda, el servei instructor emetrà un informe i formularà la proposta de concessió, la proposta de desistiment i la proposta motivada de desestimació a l'òrgan competent per a resoldre.  
El procediment podrà resoldre's de manera parcial, a mesura que les persones o unitats de convivència sol·licitants presenten la totalitat de la documentació exigida, i podrà acumular-se a este efecte de conformitat amb el que disposa l'article 57 de la Llei 39/2015, d'1 d'octubre, del procediment administratiu comú de les administracions públiques, atés que així ho disposa la base catorzena.  
Les resolucions de concessió determinaran la quantia concedida i incorporaran, si és el cas, les condicions, obligacions i determinacions accessòries a què haja de subjectar-se la persona beneficiària de l'ajuda.  
  
Cinqué. Segons establix la base catorzena, la resolució que pose fi al procediment de concessió del Bo Lloguer Jove es publicarà en el Diari Oficial de la Generalitat Valenciana i en el portal de la Generalitat, www.gva.es, on s'inseriran les llistes amb les sol·licituds estimades i desestimades perquè els interessats en tinguen coneixement, a través de l'enllaç següent:  
https://habitatge.gva.es/va/web/vivienda-y-calidad-en-la-edificacion/bono-lloguer-jove-2023/ajudes-concedides-denegades  
https://habitatge.gva.es/va/web/vivienda-y-calidad-en-la-edificacion/bono-lloguer-jove-2023/ajudes-concedides-denegades  
  
Sisé. De conformitat amb la base setena, es concedirà a les persones beneficiàries una ajuda de fins a 250 euros mensuals, considerant que, en cap cas i en cap mensualitat, la suma de les ajudes rebudes per les persones joves que convisquen en l'habitatge no pot superar l'import de la renda arrendatícia o el preu de cessió que conste en el contracte. En el cas que les ajudes sobre un mateix habitatge superaren el 100 % de la renda arrendatícia o del preu de cessió, l'import de l'ajuda de totes i cada una de les persones beneficiàries es minorarà en la proporció corresponent. Tot això, sense perjudici de les limitacions que establix la base dessetena per al supòsit de compatibilitat o complementarietat amb altres ajudes.  
  
Seté. L'ajuda es concedirà a les persones beneficiàries per a un termini de dos anys.  
Per tot el que s'ha exposat, vista la proposta de resolució dels serveis territorials d'Habitatge i Arquitectura Bioclimàtica d'Alacant, Castelló i València, en data de 15 de desembre de 2023, i d'acord amb la Resolució de 21 d'abril de 2023, de la Direcció General d'Emergència Residencial, Funció Social de l'Habitatge i Observatori de l'Hàbitat i Segregació Urbana, d'aprovació de bases reguladores per a la concessió directa del Bo Lloguer Jove, i la convocatòria per a l'exercici 2023; la Llei 38/2003, de 17 de novembre, general de subvencions; la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions; la Llei 39/2015, d'1 d'octubre, del procediment administratiu comú de les administracions públiques, i la resta de normativa de general i pertinent aplicació, resolc:  
  
  
Primer  
Concedir per un import de deu milions nou-cents setanta-un mil cinc-cents huitanta-set euros amb noranta-dos cèntims (55.887.113,92 €) l'ajuda plurianual consistent en el Bo Lloguer Jove corresponent a 1.943 persones beneficiàries, amb càrrec als pressupostos de 2023 i 2024, per un import de 5.493.793,96 € (cinc milions quatre-cents noranta-tres mil set-cents noranta-tres euros amb noranta-sis cèntims) per a l'anualitat de 2023 i 5.477.793,96 € (cinc milions quatre-cents setanta-set mil set-cents noranta-tres euros amb noranta-sis cèntims) per a l'anualitat de 2024, amb càrrec a la línia de subvenció S1061 de capítol IV, en el programa pressupostari 431.40, «Emergència residencial i funció social», dels pressupostos de la Generalitat per a 2023, procedent de fons finalistes del Ministeri de Transports, Mobilitat i Agenda Urbana, en l'esmentat programa pressupostari, «Emergència residencial i funció social».  
  
  
Distribució ajudes concedides per províncies per a cada anualitat 2023  
  
Província Import Persones beneficiàries  
Alacant 1.752.901,44 € 625  
Castelló 844.144,56 € 308  
València 2.896.747,96 € 1.010  
TOTAL 5.493.793,96 € 1.943  
  
  
  
Distribució ajudes concedides per províncies per a l'anualitat 2024  
  
Província Import Persones beneficiàries  
Alacant 1.752.901,44 € 625  
Castelló 841.894,56 € 307  
València 2.882.997,96 € 1.006  
TOTAL 5.477.793,96 € 1.938  
  
  
Les sol·licituds que han resultat estimades s'indiquen en l'annex I, que s'adjunta a la present proposta de resolució, de les quals s'ha comprovat el compliment dels requisits establits en la base quarta de la Resolució de 21 d'abril de 2023, de la Direcció General d'Emergència Residencial, Funció Social de l'Habitatge i Observatori de l'Hàbitat i Segregació Urbana, d'aprovació de bases reguladores per a la concessió directa del Bo Lloguer Jove, i la convocatòria per a l'exercici 2023 que regula estes ajudes.  
Així mateix, els expedients que s'indiquen en l'annex II es corresponen als que procedixen de trasllat d'expedient per canvi de residència en diferent comunitat autònoma, per la qual cosa els correspon l'ajuda per a l'anualitat 2023 únicament.  
  
Distribució ajudes concedides per províncies per a l'anualitat 2023  
  
Província Import Persones beneficiàries  
Castelló 2.250,00 € 1  
València 13.750,00 € 4  
TOTAL 16.000,00 € 5  
  
Les persones beneficiàries hauran d'assumir la totalitat d'obligacions i responsabilitats assenyalades en les bases regulades per la Resolució de 21 d'abril de 2023, de la Direcció General d'Emergència Residencial, Funció Social de l'Habitatge i Observatori de l'Hàbitat i Segregació Urbana, d'aprovació de bases reguladores per a la concessió directa del Bo Lloguer Jove, i convocatòria per a l'exercici 2023.  
  
  
Segon  
De conformitat amb el que establix la base setzena, el Bo Lloguer Jove s'abonarà a la persona beneficiària amb caràcter general, de manera periòdica, amb l'aportació prèvia dels rebuts corresponents en els terminis i mitjançant el procediment establit en la base mencionada, terminis i forma que seran de compliment obligatori.  
Els documents acreditatius del pagament del lloguer o preu de cessió de l'habitatge o habitació, o rebuts presentats de manera diferent o fora del termini establit, no es tindran en compte per a l'abonament de l'ajuda. Les persones que hagen facilitat un número de telèfon mòbil de contacte quan van formular la sol·licitud seran avisades de l'obertura dels terminis de presentació dels rebuts mitjançant la remissió d'un SMS.  
  
Tercer  
Efectuat el primer pagament de la subvenció a les persones beneficiàries, s'entendrà acceptada esta. No obstant això, les persones beneficiàries podran presentar un escrit de renúncia tal com establix l'art. 94 de la Llei 39/2015, d'1 d'octubre, del procediment administratiu comú de les administracions públiques, durant el termini dels deu dies següents a la notificació/publicació de la resolució de concessió de l'ajuda; una vegada transcorregut, no s'acceptarà cap renúncia. La renúncia al Bo Lloguer Jove s'ha de formalitzar mitjançant un formulari omplit telemàticament i presentat, preferentment, a través del procediment electrònic establit a este efecte en la pàgina web de la Vicepresidència Segona i Conselleria d'Habitatge i Arquitectura Bioclimàtica, www.gva.es, on es podrà obtindre el formulari de renúncia que cal omplir. En cas que no s'utilitze el tràmit electrònic previst per a la presentació de la renúncia, la persona interessada haurà d'omplir electrònicament el formulari de renúncia, imprimir-lo i, degudament signat, presentar-lo en qualsevol de les maneres previstes en la Llei 39/2015, d'1 d'octubre, del procediment administratiu comú de les administracions públiques.  
  
  
Quart  
El pagament efectiu de la renda arrendatícia o del preu de la cessió de l'habitatge o habitació corresponent a les mensualitats que hagen sigut subvencionades s'haurà d'acreditar per qualsevol mitjà admés en dret. Per a això, les persones beneficiàries podran aportar la documentació bancària, que podrà consistir en transferència bancària realitzada a l'arrendador, rebut bancari domiciliat o ingrés d'efectiu a través d'una entitat bancària en el compte de l'arrendador, que acredite de manera indubtable que han abonat, en el compte la titularitat del qual correspon a la part arrendadora, la renda corresponent als mesos subvencionats.  
  
En cas que el pagament no es faça mitjançant una entitat bancària, en el rebut o document acreditatiu de pagament, s'han de fer constar expressament les dades següents: 1. Data d'expedició del document 2. La identificació completa de la persona que fa el pagament i de qui el rep (nom, DNI, adreça i signatura), i, en tot cas, qui el rep haurà de coincidir amb la persona arrendadora, i qui el fa amb la persona beneficiària o perceptora de l'ajuda. 3. Adreça de l'habitatge o habitació objecte d'ajuda 4. L'import de la renda o el preu de cessió d'habitatge o habitació. 5. I el concepte pel qual es fa, amb la indicació del mes a què correspon.  
No es consideraran vàlids els documents acreditatius del pagament que continguen esmenes o ratlles ni els que no continguen les dades esmentades anteriorment.  
La documentació justificativa dels pagaments podrà presentar-se, preferentment, a través del tràmit telemàtic establit a l'efecte en la pàgina web de la Vicepresidència Segona i Conselleria d'Habitatge i Arquitectura Bioclimàtica, www.gva.es, o en qualsevol de les formes que establix la Llei 39/2015, d'1 d'octubre, del procediment administratiu comú de les administracions públiques.  
  
Cinqué  
Si la persona beneficiària de l'ajuda no presenta, en la forma i amb la documentació exigida, d'acord amb el que establix les bases de la convocatòria, la justificació que les ajudes percebudes han sigut destinades al pagament de les rendes de lloguer o la cessió d'ús de l'habitatge o habitació, no es farà el pagament de l'ajuda corresponent a les mensualitats respecte de les quals no s'haja acreditat el pagament de la renda d'arrendament o cessió d'ús, i es procedirà a la revocació de l'ajuda i la consegüent pèrdua de dret al cobrament de la quantia sense justificar de l'ajuda concedida. Si l'import de despesa justificada en cada anualitat és inferior a l'ajuda màxima concedida d'acord amb estes bases, o es produïx concurrència d'ajudes, i, com a conseqüència, se supera el cost de la renda de lloguer, l'aportació de la Conselleria es minorarà en la quantia corresponent.  
  
  
Contra esta resolució, que posa fi a la via administrativa, podrà interposar-se un recurs potestatiu de reposició davant de la directora general d'Habitatge en virtut de la delegació de competències efectuada en el resolc cinqué, punt 22 i concordants de la Resolució de 27 de setembre de 2023, de la vicepresidenta segona i consellera de Serveis Socials, Igualtat i Habitatge, sobre delegació de l'exercici de competències en determinats òrgans de la Vicepresidència Segona i Conselleria de Serveis Socials, Igualtat i Habitatge (DOGV 9693, 28.09.2023), en relació amb l'art. 4 del Decret 10/2023, de 19 de juliol, del president de la Generalitat, pel qual es determina el nombre i denominació de les conselleries i les seues atribucions, completat pel Decret 112/2023, de 25 de juliol, del Consell, pel qual establix l'estructura orgànica bàsica de la Presidència i de les conselleries de la Generalitat, en el seu art. 46, amb les modificacions introduïdes pel Decret 126 /2023, de 4 d'agost, del Consell, en el termini d'un mes a comptar des de l'endemà de la seua notificació, de conformitat amb el que establixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé, directament un recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la seua notificació, de conformitat amb el que establixen els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 28 de desembre de 2023.- La directora general d'Habitatge (p. d. Resolució de 27 de setembre de 2023, de la Vicepresidència Segona i Conselleria de Serveis Socials, Igualtat i Habitatge DOGV núm. 9693, de 28.09.2023): Ana Isabel Caballer Almela.